Príloha č. 1 súťažných podkladov

**Opis predmetu zákazky**

1. Názov predmetu zákazky: **„****Nákup IT zariadení a spotrebného tovaru“**
2. Celková predpokladaná hodnota 2 449 158,58 eur bez DPH
3. Lehota plnenia: Dynamický nákupný systém (ďalej ako „**DNS**“) sa vytvára na obdobie 24 mesiacov od jeho zriadenia.
4. Predmetom zákaziek zadávaných v  DNS je najmä dodávka rôznych zariadení informačných technológií, najmä bežne dostupných počítačov, notebookov, serverov, zobrazovacích jednotiek, ale aj spotrebného materiálu (najmä náplní do tlačiarní a tonerov) počas celého obdobia Dynamického nákupného systému, pričom pôjde najmä o:

30200000-1 Počítačové zariadenia a spotrebný materiál

30212000-8 Technické vybavenie minipočítačov

30212100-9 Základné jednotky (CPU) pre minipočítače

30213000-5 Osobné počítače

30213100-6 Prenosné počítače

30213200-7 Tabletový počítač

30213300-8 Stolový počítač

30213400-9 Základné jednotky (CPU) pre osobné počítače

30213500-0 Vreckové počítače

30214000-2 Pracovné stanice

30215000-9 Technické (hardvér) vybavenie mikropočítačov

30215100-0 Základné jednotky (CPU) pre mikropočítače

30230000-0 Zariadenia súvisiace s počítačmi

30231000-7 Počítačové monitory a konzoly

30231100-8 Koncové zariadenia počítačov (terminály)

30231300-0 Zobrazovacie jednotky (obrazovky)

30231310-3 Ploché displeje

30231320-6 Dotykové monitory

30232000-4 Periférne vybavenie

30232100-5 Tlačiarne a zapisovače

30234000-8 Pamäťové médiá

30236000-2 Rôzne počítačové vybavenie

30237000-9 Časti a príslušenstvo počítačov a spotrebný materiál k nim

30237130-9 Počítačové karty

30237410-6 Počítačová myš

60000000-8 Dopravné služby (bez prepravy odpadu)

1. Verejný obstarávateľ si vyhradzuje právo upraviť a/alebo zmeniť podmienky a špecifikácie tovaru v každej výzve na predkladanie ponúk, ktorú zašle všetkým zaregistrovaným záujemcom.
2. Tovar musí byť nový, nepoužívaný, zabalený v neporušených obaloch, nepoškodený. Tovar nesmie byť recyklovaný, repasovaný, renovovaný. Verejný obstarávateľ požaduje na dodaný tovar min. 36 mesačnú záruku (ďalej len „záruka“), pokiaľ na záručnom liste nie je vyznačená dlhšia doba podľa záručných podmienok výrobcu. V prípade náhradných dielov a zariadení súvisiacich s počítačmi sa požaduje na dodaný tovar min. 12 mesačná záruka, pokiaľ na záručnom liste nie je vyznačená dlhšia doba podľa záručných podmienok výrobcu. V rámci záruky verejný obstarávateľ požaduje odstránenie vady v nasledovný pracovný deň od jej nahlásenia na helpdesk zabezpečený predávajúcim. V prípade, že z objektívnych dôvodov nebude možné vadu odstrániť na mieste, zabezpečí výmenu vadného kusu zariadenia, alebo výmenu kompletného zariadenia. Predávajúci zabezpečí funkčný helpdesk v pracovných dňoch minimálne v čase 07,00 - 17,00 hod.
3. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky, pričom môže

* vychádzať z informácií o sortimente, ktoré predložili zaradení záujemcovia v DNS, a/alebo
* obsahovať tovary s inými špecifikáciami, ktoré sú bežne dostupné na trhu.

1. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS. Tovary budú dodávané v rozsahu a v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
2. Výzva na predkladanie ponúk v rámci zadávania konkrétnej zákazky obsahuje druh, množstvo tovarov, lehotu dodania a miesta dodania kde sa budú tovary dodávať, prípadne ďalšie informácie.
3. V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie odborných certifikátov, oprávnení na vykonávanie štátom regulovaných živností, prípadne iných nevyhnutných dokladov potrebných na to, aby sa obstarávateľská organizácia uistila, že predmet zákazky bude dodaný v požadovanej kvalite v súlade s platnými právnymi predpismi.
4. S tovarom sa požaduje zabezpečiť aj tieto súvisiace služby:

* dodanie tovaru do miesta dodania, a
* vyloženie tovaru v mieste dodania.

1. Dodávaný tovar musia byť zariadenia a licencie v súlade s obchodnými podmienkami pre každú výzvu v DNS.
2. V prípade, že úspešný uchádzač pred podpisom kúpnej zmluvy v lehote do 10 pracovných dní odo dňa uplynutia lehoty podľa § 56 ods. 4 až 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), ak bol na uzavretie kúpnej zmluvy písomne vyzvaný, nepredloží doklady a/alebo dokumenty uvedené v bode 8, resp. nebude mať splnenú povinnosť v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, obstarávateľská organizácia to bude považovať za neposkytnutie riadnej súčinnosti a bude postupovať spôsobom podľa ZVO.

**POŽIADAVKY NA ENVIRONMENTÁLNOSŤ DODANÝCH ZARIADENÍ**

Pamäť RAM, pevný disk HDD a CD/DVD mechanika pri osobných počítačoch musí byť ľahko prístupná/vymeniteľná.

Pamäť RAM pri notebooku musí byť ľahko prístupná/vymeniteľná.

Podsvietenie LCD monitora musí obsahovať v priemere ≤3,5 mg ortuti na jednu žiarovku.

Hlučnosť osobného počítača pri nečinnosti ≤ 40dB a pri prístupe na pevný disk ≤ 45dB.

Hlučnosť notebooku pri nečinnosti ≤ 35dB a pri prístupe na pevný disk ≤ 40dB .

Manuál/návod na použitie musí obsahovať inštrukcie na úsporu energie.

Balenie z lepenky musí byť vyrobené z minimálne 50% recyklovaného materiálu. Plastový obal musí byť vyrobený z minimálne 50% recyklovaného materiálu alebo musí byť biologicky rozložiteľný alebo kompostovateľný.

Všetky zariadenia musia spĺňať kritériá environmentálnej schémy označovania za nasledovných podmienok.

K výrobkom musí byť pripojený ich jasný opis, usporiadanie a požiadavky na činnosť funkcií hospodárenia s energiou na hardvéri.

Dostupnosť náhradných dielov musí byť zaručená minimálne 3 roky od ukončenia výroby.

Výkon počítačov musí spĺňať požiadavky energetickej účinnosti podľa najnovšej verzie ENERGY STAR (platná verzia v čase zverejnenia je 6.1, aktualizácie je možné sledovať na: http://www.eu-energystar.org/specifications.htm

Výkon monitorov musí spĺňať požiadavky energetickej účinnosti podľa najnovšej verzie ENERGY STAR (platná verzia v čase zverejnenia je 6.0, aktualizácie je možné sledovať na: http://www.eu-energystar.org/specifications.htm

V celom produkte a v každej z týchto častí: zaplnená základná doska (vrátane CPU, RAM, grafické jednotky); zobrazovacia jednotka (vrátanie podsvietenia); obaly a rámy; externá klávesnica, myš a/alebo dotykové ovládanie; externé AC a DC nabíjacie káble (vrátane adaptérov a sieťových zdrojov) musí byť vyhlásená prítomnosť akejkoľvek látky zo zoznamu kandidátskych látok reach pri koncentráciách väčších ako 0,1 % hmotnostných.

Musí byť poskytnutá záruka minimálne 2 roky od dodania výrobku, ktorá sa vzťahuje na opravu alebo výmenu a zahŕňa servisnú zmluvu s možnosťou vyzdvihnutia a vrátenia alebo s možnosťou opravy na mieste (záruka garantuje, že produkty sú v zhode so zmluvnými špecifikáciami bez dodatočných nákladov. pokrýva poruchy batérie.)

Dostupnosť náhradných dielov(minimálne týchto: počítač: HDD/SSD, pamäť, dobíjateľná batéria; monitor: zostava obrazovky a LCD podsvietenia, napájanie a kontrola plošných spojov, podstavce- okrem integrovaných v ochrannom kryte) musí byť zaručená minimálne 3 roky od dátumu zakúpenia.

Nasledujúce časti zariadenia (počítač: HDD/SSD, pamäť, dobíjateľná batéria; monitor: zostava obrazovky a LCD podsvietenia, napájanie a kontrola plošných spojov, podstavce okrem integrovaných v ochrannom kryte) musia byť ľahko dostupné a vymeniteľné použitím dostupných univerzálnych nástrojov napr. skrutkovač, kliešte, pinzeta,... musí byť poskytnutý návod/inštrukcie napr. v tlačenej alebo elektronickej podobe (video) na nedeštrukčnú demontáž a opravu zariadení (nahradenia kľúčových komponentov alebo častí, ktoré umožnia opravu alebo vylepšenie produktov). Tieto návody musia byť k dispozícií v tlačenej podobe alebo prístupné na internetovej stránke výrobcu.

Prenosné zariadenia nesmú mať na pevno zabudovanú dobíjateľnú batériu, musí sa dať vymeniť. Inštrukcie na odstránenie dobíjateľných batérií musia byť uvedené v návodoch pre užívateľov alebo dostupné na internetovej stránke výrobcu.

Vonkajšie plastové puzdrá, kryty a rámy s hmotnosťou väčšou ako 100g a plochou väčšou ako 50 cm2 musia byť označené v súlade s ISO11469 a ISO 1043-1.

Pre stanovený súpis zariadenia so skončenou životnosťou musí byť poskytnutá možnosť opätovného použitia a recyklácie, a musí byť podaná správa o podiele opätovne použitého alebo recyklovaného zariadenia.

Musí byť preukázané ako sa budú plniť tieto aspekty celkovej služby: zber; dôverné zaobchádzanie a bezpečné mazanie údajov; testovanie, údržba, zlepšenie; pre opätovné použitie znovu uvedenie na trh; demontáž pre recykláciu a zneškodnenie. príprava predmetov na opätovné použitie ako aj na recykláciu a zneškodnenie sa musí vykonávať v plnom rozsahu a súlade s požiadavkami uvedené v článku 8 a v prílohách VII a VIII (prepracované znenie) smernica WEEE 2012/19/EU 21.